
Comisia pentru buget,

finanţe şi bănci

Bucureşti,    13.09.2001 

Nr. 620

AVIZ

asupra propunerii legislative privind acordarea tichetelor de masă elevilor provenind din familiile defavorizate al căror venit nu depăşeşte salariul minim pe economie
Cu adresa nr. 283 din 4 septembrie 2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind acordarea tichetelor de masă elevilor provenind din familiile defavorizate al căror venit nu depăşeşte salariul minim pe economie.

In urma examinării, în şedinţa din data de 11.09.2001, Comisia pentru buget, finanţe şi bănci, cu majoritate de voturi, a hotărât respingerea deoarece acordarea tichetelor de masă este reglementată de Legea nr. 142/1998, motiv pentru care nu se impune o lege specială or, asigurarea alimentelor pentru elevii ce provin din familii defavorizate al căror venit nu depăşeşte salariul mediu pe economie deja reglementată prin Legea nr. 208/1997 privind continele de ajutor social.

Nu este indicată sursa de finanţare conform Legii finanţelor publice, în plus, menţionăm că Parlamentul a adoptat, la iniţiativa Guvernului, Legea privind venitul minim garantat, care urmează să fie promulgată de Preşedintele României.

